****

**Кенесбаева Сауле Сыдыковна**

№16 «Ертегі» балабақшасы,

мектепалды даярлық тобының тәрбиешісі,

Маңғыстау облысы, Жаңаөзен қаласы

**Біз – білімді балдырған**

**Білім беру саласы:** Қатынас

**Ұйымдастырылған оқу қызметі:** Қорытынды оқу қызметі

**Мақсаты:**

***Білімділік:*** Жыл бойы өтілген материалдарға сәйкес тапсырмалар орындау арқылы білімдерін тиянақтау. Сабақты сайыс ретінде өткізіп, бәсекелестік қабілеттерін жетілдіру.

***Дамытушылық:*** Мнемокесте арқылы еске түсіріп, зейінін дамыту. Ертегі кейіпкерлерін пайдалана отырып, қызығушылығын арттыра отырып, тапсырмаларды орындау.

***Тәрбиелік:*** Білімділікке, тапқырлыққа және танымдылық қабілеттерін дамыта отырып адамгершілікке, достыққа тәрбиелеу.

**Cөздік жұмыс:** Есте сақтау арқылы әңгімелеу, Абдуғаниға команда болып жұмыстануды ескерту, т.б.

**Жеке жұмыс:** Жанеркеге жыл мезгілдерінің ерекшілігін айтқызу. Камилаға Көктем туралы тақпақ айтқызу.

**Керекті құрал:** Суреттер, бейнелі слайд, ертегі кейіпкерлері, тапсырма орындауға арналған құралдар.

**Әдіс-тәсілдер:** шаттық шеңбар, сұрақ-жауап, ертегі желісін еске түсіру мнемокестені пайдалану. Берілген тапсырмаларды орындау, мадақтау.

|  |  |  |
| --- | --- | --- |
| **Әрекет кезеңдері** | **Тәрбиешінің іс-әрекеті** | **Балалардың іс-әрекеті** |
| **Мотивациялық қозғаушы** | Шаттық шеңберіне тұрады:  Амансың ба, алтын күн!  Амансың ба, көк аспан!  Амансың ба, достарым!  Амансыздар ма, қонақтар!  Сабағымызды бастайық  Жамандықты тастайық. | Балалар қол ұстасып, шеңбер жасап жақсы көңіл күймен шаттық шеңбер сөздеріне сәйкес қимыл-әрекеттер жасайды. |
| **Ізденуші ұйымдастырушы** | Балалар, бүгін бізде ерекше оқу іс-әрекеті болады. Себебі біз бүгін соңғы рет осы балабақшада бірге сабақ өтіп жатырмыз. Сендер жыл бойы өткен білімдеріңді тексеру үшін бүгін осы топ балаларын екі топқа бөліп сайыс ретінде жүргіземіз. Сендер өздеріңнің мектепке дайын екендеріңді дәлелдеп бар білімдеріңді ортаға салып, білімпаз екендеріңді көрсетіңдер, бола ма?  Сендер жыл бойы мектепалды даярлық бағдарламасын меңгердіңдер. Енді осы білімдеріңді тексеретін уақыт жетті, сендер екі команда болып бөлінесіңдер.  І-топты **«Тапқыштар»**, ал ІІ-топты **«Білгіштер»** командасы етіп атаймыз. Ал, ендеше сайысымызды бастаймыз. Бейне слайдқа назар аударайық. Бізге көмекке сиқырлы ертегілер елінен ертегі келген екен қарайық, еске түсірейік.  Бұл қай ертегі. Дұрыс **«Төлдер айтысы»** мнемокестені пайдалана отырып ертегіні еске түсірейік.  - Ертегі нелер туралы?  - Айтысты не бастайды?  - Айтыс неден басталды?  - Құлыншақ не дейді?  - Ал, бұзау ше?  -Адамға осы төрт түлік малдың қайсысы пайдалы екен?  Осы ертегінің кейіпкерлері сендердің білімдеріңді тексеру үшін келген екен тыңдайық. Тапсырманы дұрыс орындасаңдар мен сендерге жұлдызша беріп отырамын. Соңында қай команда жұлдызшаны көп жинаса сол команда жеңіске жетеді.  **Лақтың тапсырмасы:** «Логикалық есептер», «Салыстыру»,  «Санның құрамын тап», «Есептерді шығар»,  **Құлыншақтың тапсырмасы:**  «101 жұмбақ, 1001 мақал» екі команда бірі-біріне жұмбақ жасырады, мақал айтып жарысады.  «Ойлан, тап», «Анаграмма».  **Сергіту сәті: «Қызыл өрік»**  **Қошақанның тапсырмасы:** «Сөздерге дыбыстық талдау жасау», «Жоғалған буындар», «Көркем сөз оқу», «Сөйлемді аяқта».  **Бұзаудың тапсырмасы:**  «Кім тапқыр?» сұрақ-жауап алу.  **Ботаның тапсырмасы:**  «Ребустар шешу», | Балалар қызығушылықпен бейнелі слайдқа қарап, таныс ертегіні сурет арқылы еске түсіріп әңгімелеуге тырысады.  Ертегі кейіпкерлерінің тапсырмаларын қызығушылықпен дұрыс орындауға асығады.  Жеңіске жетуге деген құлшыныстары артады.  Берілген тапсырмаларды мұқият тыңдап, ойлана отырып еске түсіруге тырысады.  Сергіту сәтін бейне слайд арқылы көңілді күймен орындайды.  Есептерді дұрыс орындайды. Жауап беруге асығады. Бәсекелестіккке қызығушылықпен беріле сайысқа түседі. |
| **Рефлексті коррекциялаушы** | -Жылқышының сөздерімен балалар мадақталады.  -Мектепке барлық балалар дайын екендерін көрсетті.  -Жарайсыңдар, балалар.  -Сапарларың оң болсын, жолдарың болсын! | Балалар Жылқышы атаның мақтағанына марқайып, мақтанышпен өлең шумақтарын бірге қайталайды. |

**Күтілетін нәтиже:**

**Нені білуі керек:** Балалар өтілген материалдарды жете меңгере білуі керек.

**Нені игереді:** Балалар сайысқа қызығушылықпен қатыса отырып бәсекелестік қабілеттерін игереді.

**Нені біледі:** «Мектеп», «оқушы» сөздерінің мағанасын терең түсіне біледі.